b'\n_START_ARTICLE_\nKras v Sloveniji\n_START_SECTION_\nNastanek kra\xc5\xa1kega povr\xc5\xa1ja\n_START_PARAGRAPH_\nKra\xc5\xa1ko povr\xc5\xa1je nastane zaradi raztapljanja apnenca, ki je ena od prevladujo\xc4\x8dih kamnin v dinarskem svetu (apnenec in dolomit 80\xc2\xa0% vseh kamnin). Zaradi tega nastajajo kra\xc5\xa1ke oblike, ki jih delimo na povr\xc5\xa1inske (vrta\xc4\x8de, uvale, polja, slepe doline, udorne vrta\xc4\x8de ali koli\xc5\xa1evke, ponikalnice) in podzemne (kra\xc5\xa1ke jame in brezna).'